open-index/open-wikipedia-markdown huggingface dataset:
סדנת תל אביב למדע, טכנולוגיה וביטחון

שמאל|ממוזער|250px|סמל הסדנה
**סדנת תל אביב למדע, טכנולוגיה וביטחון** (ע"ש יובל נאמן) היא סדרה מתמשכת של כנסים וימי עיון המוקדשים לתחומים שונים של מדע, טכנולוגיה וביטחון - בהקשר הישראלי והמזרח תיכוני.

הסדנה החלה את פעילותה בשנת 2002, והיא יוזמה של פרופסור יצחק בן ישראל, העומד בראש הסדנה מיום הקמתה. הסדנה מאורגנת על ידי בית הספר לממשל ומדיניות, התוכנית ללימודי ביטחון והמכון להיסטוריה ופילוסופיה של המדעים והרעיונות ע"ש כהן, הפועלים במסגרת אוניברסיטת תל אביב.

## חשיבות הסדנה
סדנת ת"א למדע, טכנולוגיה וביטחון משמשת כבמה פומבית לליבון בעיות שונות הנוגעות לביטחון ישראל, לשילוב הטכנולוגיה בצבא ובחברה, והיא מעלה סוגיות ראשונות במעלה הקשורות בסדר היום הלאומי של מדינת ישראל. מסמכים שנכתבים בעקבות הכנסים משמשים את קובעי המדיניות ברמות השונות. חסות קבועה לסדנה מוענקת על ידי משרד הביטחון באמצעות מפא"ת, על ידי התעשייה האווירית ורפא"ל. בסדנה נוטלים חלק בכירים מהנהגת המדינה וצה"ל ומומחים בעלי שם מהתחום הציבורי, האקדמי, הביטחוני, הכלכלי והמדעי.

## פרסומי הסדנה
בעקבות כנסים נבחרים יוצאים לאור פרסומים, ניירות עמדה ומונוגרפיות של הסדנה המפורסמים באתר הסדנה.

### ספרים
ספר ראשון המרכז נושאים שונים שהועלו בסדנה יצא לאור בהוצאת מערכות, וכותרתו: **מהאדם בקרב עד החלל החיצון**. בספר כלולים מאמרים המבוססים על הרצאות שנישאו בסדנת תל אביב למדע טכנולוגיה וביטחון, בתקופה הראשונה לפעולתה. המאמרים שנבחרו מציגים את מגוון הנושאים שנדונו בסדנה, מגוון הנפרס על כל הספקטרום של החשיבה והעשייה הביטחונית: החל מהרמה הגבוהה ביותר של תורת הביטחון, עבור דרך טכנולוגיות ביטחוניות המיושמות במיזמים בתחום החלל החיצון וכלה בפיזיולוגיה של האדם בקרב. נבחנת השפעת הטכנולוגיה המודרנית על שדה הקרב ונידון מקומה במתארים של עימות בין מדינה לארגוני טרור, ומוצגת תרומתן הייחודית של התעשיות הביטחוניות לביטחון ישראל.

## קישורים חיצוניים
* 
* אתר בית הספר לממשל באוניברסיטת ת"א, בו ניתן להוריד את ניירות העמדה של סדנת ת"א, בפורמט PDF

קטגוריה:ישראל: מדע וטכנולוגיה
קטגוריה:אוניברסיטת תל אביב
דוד ליבוביץ

שמאל|ממוזער|250px|תצלום תעודת "פרס ביטחון ישראל" לדוד ליבוביץ, ב"בית המכניקה" במקוה ישראל
[250px|ממוזער|שמאל|[לוחית זיכרון במקום בו גר דוד ליבוביץ בחולון]]
**דוד לֶיבּוביץ** (28 בינואר 1904 – 4 במרץ 1969) היה ממציא ישראלי, נשק של ארגון "ההגנה", מראשי וממייסדי התעשייה הצבאית במחתרת לפני קום המדינה. פיתח את הדָוִידְקָה, הקרויה של שמו, הפרעוש (דגם מוקטן של הדוידקה), והפיאט (מטול פגזים נגד שריון). את אמצעי הלחימה לשימוש "ההגנה" פיתח וייצר בבית הספר החקלאי מקוה ישראל.

## קורות חיים
ליבוביץ נולד בטומסק שבסיביר. היה פעיל בתנועת "החלוץ". בשנת 1927 עלה לארץ ישראל. כבעל הכשרה בטכנולוגיה התקבל לבית הספר החקלאי מקוה ישראל כמורה וכמנהל הטכני של בית הספר. מרבית המצאותיו היו כלים חקלאיים: שכלולים בכלים חקלאיים, מקלפת תירס, "תותח חפרפרות" (כלי ירייה להשמדת חפרפרות) ועוד.

הצטרף לארגון "ההגנה", שם נפצע בעת הדרכה בחומרי חבלה. היה מראשוני התע"ש, תכנן ובנה את מרגמת הדוידקה, שהופעלה בהצלחה בחזית ירושלים ובחזיתות נוספות.

היה נשוי לשולמית לבית מולדבסקי, בת אחותו של העסקן והמו"ל נחום טברסקי, והיה אב לשניים: צבי וחנה.

נטמן בבית העלמין הדרום.

בשנת 1973, ארבע שנים לאחר מותו, הוענק לו פרס מיוחד במסגרת פרס ביטחון ישראל.

עירית חולון קבעה לוחית זיכרון על הבית שהוקם על בית מגוריו של דוד ליבוביץ בחולון ברחוב אליהו קראוזה 34.

בית המלאכה במקוה ישראל מוקדש לדוד ליבוביץ.

## לקריאה נוספת
* שמואל אביצור, 'דוד לייבוביץ – מ"תותח" חפרפרות עד ל"תותח" בתש"ח', בספרו: **ממציאים ומאמצים: מחוללי המהפיכה בדרכי הייצור בארץ**; ערכו והביאו לדפוס: רחבעם זאבי, גניה דורון, ירושלים: יד יצחק בן-צבי, תשמ"ו 1986, עמ' 76–80.

## קישורים חיצוניים

* ממוזער|'''דוד ליבוביץ מראשי ומייסדי התעשייה הצבאית במחתרת בבית המלאכה במקוה ישראל'''                                                                                                                          
* 
* 
* 
*  (עם מותו)
* 
* 
* 

## הערות שוליים

קטגוריה:אנשי חינוך ישראלים
קטגוריה:אנשי העלייה הרביעית
קטגוריה:לוחמי ההגנה
קטגוריה:ממציאים ביישוב
קטגוריה:זוכי פרס ביטחון ישראל
קטגוריה:ישראלים ילידי האימפריה הרוסית
קטגוריה:סגל התעשייה הצבאית
קטגוריה:סגל בית הספר החקלאי מקוה ישראל
קטגוריה:אישים הקבורים בבית העלמין הדרום
קטגוריה:ישראלים שנולדו ב-1904
קטגוריה:ישראלים שנפטרו ב-1969
מש"ק

**מַשָ"ק** (ראשי תיבות: **מפקד שאינו קצין**) הוא נגד או חוגר (חייל סדיר שאינו קצין) הנושא בתפקיד פיקודי או באחריות על תחום מקצועי השונה מזה של יתר החוגרים והנגדים ביחידתו. בניגוד לשמו, בצה"ל השם מש"ק משמש לעיתים גם לתיאור תפקידים שאין בהם פיקוד.קורס מש"קים לוקח 12 שבועות.

## בצה"ל

בצה"ל מקבל את התואר כל חוגר או נגד בעל סמכות מתחילת שירותו, לאחר מעבר קורס מסמיך למקצועו או אם עבר הסמכה בשטח. כך, מש"ק לוחמה זעירה (לו"ז) הוא מש"ק שבאחריותו להדריך לוחמה זעירה, ומש"קית ת"ש (תנאי שירות) אחראית על העברת בקשות חיילים למתן הקלות בתנאי השירות שלהם.

לצד תפקידים כגון מפקד כיתת חיל רגלים או מפקד טנק, או תפקידים בעלי סמכות מקצועית, כגון מש"ק משמעת – גם שמם של תפקידים אשר אין בהם היבט פיקודי, וכן של תפקידים המועברים בחפיפה ואינם מצריכים הכשרה מקצועית או הסמכה רשמית, זוכים לתחילית "מש"ק". על כן, מש"ק הוא בעצם חייל אשר נושא בתפקיד "עצמאי" כלשהו שיש בו אחריות גדולה יחסית; למשל מש"ק אימונים, מש"ק תקציבים וכיוצא בזה.

בפועל נעשה שימוש נרחב למדי בכינוי מש"ק, עד כדי כך שהוא החליף למעשה את התחילית "אחראי"; כך, לדוגמה, חייל האחראי על ניהול דואר צבאי בלשכות מטה מכונה 'מש"ק דואר'; האחראי על העברת מחילות לחיילים שנדונו למחבוש מכונה 'מש"ק מחילות', אפסנאי שעבר קורס הכשרה מכונה 'מש"ק לוגיסטיקה', חייל בבית דין צבאי נקרא 'מש"ק משפטים' וחייל בחיל המודיעין יכול לקבל תפקידים כמו 'מש"ק מערך' או 'מש"ק ביטחון מידע', בהם אין כלל פיקוד.

### רס"פ
בצה"ל, **רב-סמל פלוגתי** (רס"פ) הוא מפקד האחראי בפלוגה על התחומים המנהלתיים תומכי הלוחמה: ציוד, מזון, משמעת וכיוצא בזה.

לרוב הרס"פ הוא חיל בדרגת סמל-ראשון ונמנה עם ותיקי הסגל הפיקודי בפלוגה.
*מפקדו המקצועי, מ"פ המפקדה, אשר ממונה על הלוגיסטיקה ברמה הממונה ומנחה גם את הרס"פים כיצד לעבוד.
*מפקדו הישיר, המ"פ, אשר ממנו הרס"פ מקבל פקודות ישירות, לוחות זמנים וקווים מנחים לביצוע תפקידו.

מלבד אלה, הרס"פ משתף פעולה עם דמויות מפתח רבות ברמה הממונה, בהן:
***קצין הלוגיסטיקה** - מולו חתום הרס"פ על כלל הציוד הפלוגתי וממנו מקבל פריטי ציוד שהפלוגה צריכה.
***נגד המטבח** - יחד איתו על הרס"פ להסדיר את משיכת המזון ובחלק מהפלוגות גם את מוצרי הניקיון לפלוגתו.
***קצין הרכב** - יחד איתו מנהל הרס"פ את הנסיעות המנהלתיות והמשימות השוטפות המצריכות כלי רכב
***קצין הטנ״א** - יחד איתו מנהל הרס"פ את לוח העבודה של הפלוגה על הרק"מים (במידה וישנם ובמידה שלא ממונה על הנושא קצין הפעלה שגם הוא מטעם חיל הטנ״א).

מהצד השני של המתרס, כלפי החיילים הרס"פ הוא מקור אליו ניתן לפנות עם בעיות שונות הנוגעות למנהלה ודמות האחראית על משימות המנהלה הרבות העולות על הפרק.
לעיתים ממונה לרס"פ סגן (המכונה סרס"פ) אשר עוזר לרס"פ להתמודד עם עומס העבודה האופייני לתפקיד זה ומוסיף את קולם של החיילים למקום בו נופלות החלטות חשובות.

### בתרבות הישראלית

השימוש הנרחב בכינוי קשור גם בהומור צה"לי, המייחס חשיבות מזויפת לבעלי תפקידים אזוטריים, אמיתיים או בדיוניים כאחד, דוגמת 'מש"ק ממטרות' – חייל האחראי על מערכת ההשקיה של הצמחייה בבסיס.

דמותו של הרס"פ נתפסת לעיתים כמאיימת ומשליטת משמעת, בדומה לדמותו של נגד המשמעת. הדבר בא לידי ביטוי בשיר "עוזי עוזי", שכתב אלברט סבג על-פי חוויותיו בצה"ל, בביצוע הגשש החיוור: .

## ראו גם
* דרגה צבאית
* מש"ק ת"ש

## קישורים חיצוניים
* 

## הערות שוליים

קטגוריה:מקצועות צבאיים
מלך השערים

**מלך השערים** הוא תואר הניתן לספורטאי אשר הבקיע את מספר השערים הרב ביותר במסגרת טורניר, ליגה, מועדון או במדינה מסוימת במשך תקופה מסוימת. לעיתים ניתן התואר לשני שחקנים ביחד, כאשר הם מבקיעים אותו מספר שערים. המונח נפוץ בעיקר בענף הכדורגל, אך קיים גם בענפי ספורט אחרים בהם מובקעים שערים (כדוריד, כדורגל חופים ועוד).

אף על פי שהתואר ניתן לספורטאי בענפי ספורט קבוצתיים שבהם הצלחת הקבוצה היא המטרה ולא הצלחת היחיד, רואות לעיתים קבוצות את הצלחת מועמד הקבוצה לתואר מלך השערים כהצלחת הקבוצה כולה. על כן, קורה לא אחת ששחקני הקבוצה מחליטים במוצהר לייצר מצבי הבקעה עבור שחקן אחד כדי שירבה לכבוש או נותנים לו את האחריות לביצוע בעיטות עונשין שבהן הסיכוי להבקעה גבוה.

בטורניר או ליגה, בשל העובדה שתואר "השחקן המצטיין" מוענק בדרך כלל לשחקן משורות האלופה, הזוכה או המנצחת, הוא לא יוענק בהכרח למלך השערים אף על פי שבלט לאורך התחרות, שכן הוא יכול להגיע משורותיה של קבוצה אחרת.

## ראו גם

* מלך השערים הישראלי
* מלכי שערים בנבחרות כדורגל לאומיות
* מלך השערים של נבחרת ישראל
* מלך השערים לנבחרות לאומיות
* כדורגלנים שכבשו 500 שערים בקריירה
* נעל הזהב האירופית
* מלך השערים של ליגת העל

## הערות שוליים

קטגוריה:שערים (כדורגל)
נתיבי המפרץ

250px|ממוזער|שמאל|מסלול הכביש באזור מפרץ חיפה
**נתיבי המפרץ** (**כביש 22**, מוכר יותר בשם "**כביש עוקף קריות**") הוא כביש פרוורי מהיר במטרופולין חיפה, המשמש ציר תחבורה ראשי במטרופולין, בדומה לנתיבי איילון במטרופולין תל אביב ודרך בגין במטרופולין ירושלים, המקשר את העיר התחתית בחיפה עם הקריות ועכו. אורך הכביש הוא כ-18 קילומטרים בקירוב, ולאורכו מספר מחלפים.

## תיאור הכביש ומאפייניו
"נתיבי המפרץ" מורכבים משני קטעים עיקריים:
* "דרך הקישון" - מרחוב חטיבת גולני (מחלף חירם) ועד שדרות ההסתדרות במפרץ חיפה, החיבור בין הכביש לרחוב ההסתדרות מתבצע באמצעות מחלף מבוא כרמל (ידין) שנחנך בשנת 2010.
* "עוקף קריות" - הכביש מתחיל במחלף מבוא כרמל וממשיך דרך ארבעה מחלפים נוספים, בין קריית אתא לקריית ביאליק, ועד עכו. אורכו של קטע זה הוא כ-14 קילומטרים. קטע הכביש ממחלף ידין עד מחלף ביאליק שאורכו 8 ק"מ, נפתח לתנועה ב-13 בספטמבר 2012, והמשך הכביש לכיוון עכו נפתח לתנועה ב-25 במרץ 2013. כמו כן במרץ 2014 הושלם חיבור הכביש למנהרות הכרמל.

פרויקט בניית הכביש מנוהל על ידי החברה הלאומית לדרכים בישראל. חלקו הדרומי, הקצר יותר, נסלל ברובו כשהוא חופף לתוואי של כביש 58, שבוטל והוחלף על ידי הכביש החדש. עלות סלילת הכביש נאמדת ב-1.8 מיליארד שקל. מחלף ההסתדרות הוא אחד המחלפים הגדולים בישראל. כחלק מבנייתו הוקם גשר באורך של 400 מטרים, מעל לצומת שבמקום (שהיה ידוע כצומת וולקן), ועלותו של מחלף זה בלבד היא כ-100 מיליון ש"ח.

כביש עוקף קריות הוגדר כ"פרויקט לאומי" לקיצור זמן הנסיעה מחיפה, דרך הקריות, לעכו. בכביש שולבו קירות אקוסטיים והוא כולל מסלולי אופניים.

## מחלפים בנתיבי המפרץ
ממוזער|250px|שמאל|מראה הכביש מן האוויר
ממוזער|שמאל|250px|כביש 22 במראה מהגשר המוביל לשכונת גבעת הרקפות בקריית ביאליק

## צירים מזינים
* כביש 4 - קטע בין מחלף כרי נעמן לצומת עין המפרץ שודרג לשלושה נתיבים ונבנתה הפרדה מפלסית בצומת כפר מסריק ושני מעברים עיליים להולכי-רגל. העבודה בוצעה כחלק מבניית "כביש עוקף קריות" והסתיימה ברבעון האחרון של 2013.
* דרך דשנים (כביש 772) - הכביש ממחלף מוטה גור שבקריית חיים עד לכיכר קריית אתא שבקריית אתא. שודרג והוארך עד לכביש 70 בקטע שבין מחלף יגור לצומת דשנים. העבודה הסתיימה בינואר 2014.
* חיבור "עוקף קריות" למנהרות הכרמל - בנייתו של כביש המחבר את מחלף מבוא כרמל לכניסה המזרחית למנהרות הכרמל (בצ'ק פוסט) הושלמה בתחילת מרץ 2014. קטע כביש זה כולל הפרדה תלת-מפלסית עם הרכבת וכביש 75, והוא מאפשר נסיעה ללא רמזורים בין עכו לפאתיה הדרומיים של חיפה (בשני הכיוונים), ויציאה לכיוון תל אביב.
* כביש 79 - קטע בין מחלף ביאליק למחלף סומך שודרג ל-2 נתיבים, ונבנה מחלפון אפק. הושלם במחצית השנייה של שנת 2014.
* כביש 781 - קטע בין מחלף אתא צפון לצומת אבליים (בעתיד מחלף) בכביש 70 ישודרג, ויסלל מחדש קטע שיעקוף את קריית אתא. נמצא בתכנון, מועד הביצוע טרם נקבע.

## ראו גם
* נתיבי איילון
* כביש בגין
* מנהרות הכרמל
* כבישי ישראל

## קישורים חיצוניים

* 
* 
* 

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
מפרץ, נתיבי ה-
קטגוריה:מפרץ חיפה
קטגוריה:חיפה: תחבורה
קטגוריה:העיר התחתית
קטגוריה:רובע המפרץ
קטגוריה:עמק זבולון
קטגוריה:קריית ביאליק: תחבורה
קטגוריה:קריית אתא: תחבורה
קטגוריה:כפר מסריק
כביש 13

ממוזער|כביש 13 ישראל, בין צומת ציחור במערב, לצומת מנוחה במזרח.

**כביש 13** הוא כביש רוחב ארצי בדרומה של מדינת ישראל. הכביש מקשר בין צומת ציחור בכביש 40 (כביש הר הנגב) לבין צומת מנוחה בכביש 90 ("כביש הערבה").

הכביש, שאורכו 12 קילומטר, הוא כביש הרוחב היחיד בערבה (הכניסות האחרות מכביש הערבה אל פנים הארץ נמצאות במרחק של 37 קילומטר מדרום, בצומת קטורה, ו-60 קילומטר מצפון, בצומת עין חצבה). הכביש משמש בעיקר כציר תנועה בדרך לאילת וליישובי דרום הערבה ומהם חזרה, באמצעות כביש 40 החוצה את הנגב במכתש רמון, והוא תוואי חליפי לכביש הערבה.

על-פי תוכנית משרד התחבורה לעדכון המספור של רבים מכבישי ישראל שעליה פורסם בסוף שנת 2018 – הכביש צפוי לרדת בהיררכיית כבישי ישראל מדרגת כביש ארצי לדרגת כביש אזורי ולהיקרא **כביש 113**. על פי תוכניות משרד התחבורה, שינוי מספרי הכבישים בשלטי הדרכים השונים צפוי להתרחש בתוך שנתיים (עד סוף שנת 2020).

## היסטוריה
במהלך שנות ה-60, כאשר נסלל כביש הערבה מצפון לדרום, שימש כביש 13 את הנוסעים לאילת בכביש הערבה בתקופה בה טרם נפרץ החלק הדרומי של כביש הערבה. באותה תקופה תואר הכביש כ"דרך ייסורים רצופת גלים ומהמורות הגורמים להתפרקות עצמות וחלקי מכוניות". הכביש כונה אז כביש המונטמורילוניט. הכביש שוקם בתחילת שנות ה-80 במסגרת ההערכות של צה"ל בנגב בעקבות פינוי סיני.

## טופוגרפיה
ימין|ממוזער|200px|צומת ציחור
הכביש הוקם על קו הגבול הנופי והטופוגרפי שבין רכס מנוחה הגבעי שמצפון לו, המגיע לפסגותיו בהר מנוחה ובהר חמדה, שתיהן בגובה של 409 מטר מעל פני הים; לבין השטח המישורי שמדרום לו. בעוד שרכס מנוחה המסתיים במזרחו בגבעת עורקים בגובה של 298 מטר, סמוך מאוד למישור הערבה, מנוקז בחלקו צפונה אל אפיקיו התלולים של נחל פארן, המישור שמדרום לכביש שגובהו בין 200 ל-300 מטרים בלבד מתון ממנו בהרבה. המישור מנוקז על ידי נחל מנוחה, נחל יזיז ונחל דממה, והוא המישור הצפוני ביותר שאיפשר את הקמת הכביש בנוחיות. הכביש עצמו בתוואי של 12 ק"מ יורד מגובה של 270 מטר מעל פני הים לגובה של 85 מטר מעל פני הים בלבד, בשיפוע של כ-1.5% ואחיד למדי, דבר המתאפשר לו לשמור על תוואי ישר יחסית.

## אתרי עניין
הכביש מסתיים בצומת מנוחה, מקום בו הקים כושי רימון את פונדק 101, 101 ק"מ צפונית מטאבה או על שם יחידה 101, אשר העריץ בנעוריו. הפונדק ניצב אל מול הפתח בהרי אדום המוביל אל פטרה שבירדן, וגם היורדים בכביש 13 יכולים להבחין בפתח זה. בצידו האחר של הכביש, סמוך לתחילתו בצומת ציחור, חולף שביל ישראל.

## צמתים לאורך תוואי הכביש

## ראו גם
* כבישי ישראל

## קישורים חיצוניים

## הערות שוליים

קטגוריה:ישראל: כבישים
קטגוריה:הנגב: כבישים
1424

## אירועים
* יהודי קלן מגורשים מן העיר
* כוחות האימפריה העות'מאנית כובשים את סמירנה (איזמיר של ימינו)
* יוני: קרב ל'אקווילה – ממלכת נאפולי מביסה את כוחותיו של אלפונסו החמישי מאראגון

## נולדו
* דמטריוס חלקונדילס, משכיל יווני (נפטר ב-1511)
* אבו סעיד, מלך פרס ואפגניסטן (הוצא להורג ב-1469)
* כריסטופורו לנדינו, משורר איטלקי

## נפטרו

* סולטאן מלזיה פרמסווארה (נולד ב-1344) 
* יאן ז'יז'קה, מנהיג צבאי צ'כי הוסיטי

* 4 בינואר – מוציו ספורצה, מנהיג צבאי באיטליה
* 10 במאי – גו-קאמיאמה, קיסר יפן
* 5 ביוני – בראצ'יו דה מונטונה, מנהיג צבאי איטלקי (בקרב ל'אקוילה)
* 10 ביוני – הדוכס ארנסט מאוסטריה לבית הבסבורג (נולד ב-1377)
* 12 באוגוסט – יונג לה, הקיסר השלישי לשושלת מינג בסין (נולד ב-1360)
* 31 בדצמבר – הדוכס מאקסטר, מנהיג צבאי אנגלי

## לוח שנה

## קישורים חיצוניים
לאונל פרננדס

שמאל|ממוזער|200px|לאונל פרננדס, 2009
**לאונל אנטוניו פרננדס ריינה** (בספרדית: **Leonel Antonio Fernández Reyna**; נולד ב-26 בדצמבר 1953) הוא פוליטיקאי מן הרפובליקה הדומיניקנית, כיהן כנשיא בשנים 1996–2000 ושוב בין 2004 ל-2012.

## ראשית חייו
פרננדס נולד בסנטו דומינגו, אך גדל בניו יורק, וחזר לרפובליקה הדומיניקנית בבגרותו. הוא החל ללמוד בפקולטה למשפטים ולמדעי החברה באוניברסיטה של סנטו דומינגו, וגם היה מעורב בפעילות פוליטית-סטודנטיאלית. ב-1978 קיבל תואר דוקטור, והיה למרצה בחוגים לסוציולוגיה ותקשורת.

זמן קצר לאחר חזרתו לרפובליקה הדומיניקנית, ב-1973, הצטרף למפלגת השחרור הדומיניקנית (PLD: Partido de la Liberación Dominicana), מפלגת ימין-מרכז ליברלית, שאך הוקמה.

בבחירות שנערכו ב-1994 היה פרננדס מועמד מטעם ה-PLD לתפקיד סגן הנשיא, אך מועמד המפלגה לנשיאות, חואן בוש, לא הצליח לנצח בהן.

## תקופת הנשיאות הראשונה
ב-1996 היה לראשונה מועמד המפלגה לנשיאות. בסיבוב הבחירות הראשון הגיע למקום השני, אך בסיבוב השני ניצח, והיה לנשיא הראשון של הרפובליקה הדומיניקנית מטעם ה-PLD. בהיותו בן פחות מ-43, היה גם לנשיא הצעיר ביותר באמריקה הלטינית.

פרננדס שאף לשפר את מעמדה הבינלאומי של הרפובליקה הדומיניקנית, במיוחד בארגונים האזוריים כמו ארגון מדינות אמריקה.

בתקופת כהונתו, נהנתה הכלכלה משיעור צמיחה גבוה במיוחד. האינפלציה התייצבה, והייתה הנמוכה ביותר מבין מדינות אמריקה הלטינית. עם זאת, מההישגים הכלכליים נהנו רק המעמדות הגבוהים, ורוב הדומיניקנים חשו כי מדיניות הממשלה אינה שוויונית. כתוצאה מכך, בבחירות לפרלמנט הדומיניקני, שנערכו ב-1998, ניצחה מפלגת ה-PRD הסוציאל-דמוקרטית.

החוקה הדומיניקנית לא אפשרה באותה עת שתי כהונות רצופות, ועל כן פרננדס לא התמודד בבחירות בשנת 2000. בבחירות אלה ניצח מועמד ה-PRD, איפוליטו מחייה.

## תקופת הנשיאות השנייה
בבחירות שנערכו ב-2004 שב פרננדס להתמודד על הנשיאות. המדינה הייתה שרויה במצב כלכלי קשה, עקב מעשי הונאה שבהם היו מעורבים 3 מהבנקים הגדולים בה. שער הפסו הדומיניקני צנח, האבטלה גדלה, החוב החיצוני גדל, והמדינה הייתה על סף פשיטת רגל. במצב דברים זה, ניצח פרננדס בקלות כבר בסיבוב הבחירות הראשון, אף שהיה חבר במועצת המנהלים של אחד הבנקים שהיו מעורבים בפרשה.

עם היבחרו, ביצע פרננדס רפורמה במיסוי. הרפורמה הצליחה להגדיל את הצמיחה, אך האינפלציה והאבטלה נותרו גבוהים.

פרננדס הואשם לא פעם בפגיעה בזכויות אזרח, ובפרט בחופש הביטוי. במספר מקרים אסר על קיומן של התארגנויות אזרחיות שונות.

פרויקט הרכבת התחתית של סנטו דומינגו, עליו החליט פרננדס, שנוי במחלוקת. גם מבקריו סבורים כי יש לתת פתרונות לבעיות התחבורה של העיר, אך סבורים כי הושקעו בכך משאבים רבים מדי, שהיה עדיף להשקיעם בבריאות ובחינוך.

## תקופת הנשיאות השלישית
במהלך כהונתו של מחייה שונתה החוקה כך שנשיא מכהן יוכל להתמודד על כהונה נוספת. בבחירות המקדימות על מועמדות מפלגתו, שעוררו מחלוקת בשאלת בחירתם החוזרת של נשיאים מכהנים, ניצח פרננדס ברוב של 72%. גם בבחירות הכלליות, שנערכו במאי 2008, ניצח פרננדס, לאחר שקיבל 53.8% מקולות הבוחרים מול 40.5% של יריבו העיקרי, והחל את תקופת כהונתו השלישית.

בבחירות שהתקיימו ב-20 במאי 2012 לא התמודד פרננדס. דנילו מדינה (Danilo Medina), המועמד בו תמך פרננדס, ניצח בבחירות. ב-16 באוגוסט 2012 התמנה מדינה לנשיא, ופרננדס סיים את תפקידו.

## קישורים חיצוניים

* 

* 
* האתר הרשמי של מוסד הנשיאות הדומיניקני  
* הנשיא מבקר במרכז חב"ד עולמי

קטגוריה:נשיאי הרפובליקה הדומיניקנית
קטגוריה:הרפובליקה הדומיניקנית: תרבות
קטגוריה:ילידי 1940
עין תורעאן

**עין תורעאן** (נכתב לעיתים: תרען, תורען, טורען) הוא מעיין הסמוך לכפר טורעאן בגליל התחתון.

השם תרען נזכר במדרש שיר השירים רבה ('נשי תרען'). המעיין נקשר לסיפור הקרב בקרני חיטין כאחת הנקודות שדרכן עבר הצבא הצלבני בכיוון טבריה. בדומה למעיינות ומערות רבים בגליל, היווצרות המעין היא ככל הנראה תוצאה של השילוב בין מסלע גירני, מערכת שברים וסדקים וכמות משקעים רבה.

## מיקום
המעיין ממוקם כ-1.2 ק"מ צפונית-מערבית מקצהו הצפוני של המועצה המקומית טורעאן, במעלה הוואדי, שכיוונו בקטע הזה צפון-מערב. הדרך מסומנת בסימון שבילים אדום ממרכז הכפר ועד המעיין, מהמעיין מטפס שביל (מסומן אדום) לאורך הוואדי (הוא מתעקל לצפון-מזרח) לכיוון הר תורען.

מי המעיין יוצאים מנקבה חצובה בסלע גירני החסומה בקיר אבנים. בקיר החוסם הותקנו ברזים שאפשרו שימוש במי המעיין אך אלה אינם תקינים (נכון ל-2007). עד חיבור הכפר טורעאן לרשת המים בשנות החמישים של המאה ה-20 שימש המעיין כמקור המים של הכפר, ואנשיו היו מגיעים לקחת מים מהמעין בכלים מטלטלים. בשנת 1989 נמדדה במעין ספיקה של 180 ליטר בשעה. שיקום האתר בוצע על ידי התנועה האסלאמית.

### היסטוריה ומסורת

מעין טורען מוזכר במאמר של פרופסור בנימין זאב קדר אשר עוסק בניתוח מהלכי קרב קרני חיטין, אחת הסברות המוזכרות במאמר היא כי צבא הפרנקים בפיקודו של המלך גיי אשר היה במסע מציפורי לכיוון טבריה (כדי לסייע בהסרת המצור המוסלמי על העיר) השתלט על מעין טרען אך עזב אותו ופנה לכיוון העיר הנצורה.

המחבר מציע הסבר לצעדם של הפרנקים, על ידי מדידת השפיעות של המעין היום (במעין טורען נמדדה שפיעה של 180 ליטר לשעה בלבד בשנת 1989) והשוואה למעיינות לאורך הציר (בעין ציפורי נמדדו ביולי 1950 86,000 ליטר בשעה, במעיינות ליד כפר חיטין נמדדו ביולי 1950 כ-17,000 ליטר בשעה) מגיע המחבר למסקנה כי ספיקות המעין גם בשנת 1187 היו נמוכות מידי כדי לספק את צרכיו של הצבא ולכן לא ניתן למנות את עזיבת המעין כחלק מהטעויות של המלך בניהול הקרב.

### גאולוגיה

המסלע ברכס תורען כולל בעיקר סלעי דולומיט מחבורת יהודה, השייכים לתקופת הקנומן (לפני 97 מיליון שנה). הגליל מתאפיין בריבוי של מעיינות בגלל תופעת הקרסט, הנובעת מכמויות משקעים גדולות, מסלע גירני ומערכות שבירה וסידוק.

## ראו גם
* נחל ציפורי
* טורעאן

## לקריאה נוספת
* 

## הערות שוליים

תורעאן
ימימה מילוא

**ימימה (ג'ימי) מילוא** (ספטמבר 1922 – 3 בינואר 1981) הייתה שחקנית במאית ומורה למשחק. נמנית עם מייסדי התיאטרון הקאמרי ותיאטרון חיפה.

## ביוגרפיה
ימימה מילוא נולדה לשושנה פרסיץ, מנהיגה ציונית ואשת ציבור, וליוסף יצחק במשפחה בת ארבעה ילדים בפרנקפורט שבגרמניה. אביה היה איש עסקים מצליח, ונפטר בפתאומיות בהיותה בת 3.
זמן קצר לאחר פטירתו, עלתה לארץ ישראל בנובמבר 1925 עם אימה ושלושת אחיה.

בשנת 1942 נישאה ליוסף מילוא. ובשנת 1944 הייתה בין חמשת המייסדים של התיאטרון הקאמרי. בשנת 1949 יצאה לפריס להשתלמות במשחק ושהתה שם כשנה. עם שובה ייסדה את בית הספר למשחק של התיאטרון וגם ניהלה אותו עד לסגירתו מחוסר תקציב ב-1954. בקאמרי השתתפה במחזות רבים ובהם "מאז ועד היום", "אלוף בצלות ואלוף שום", "משרתם של שני אדונים", "העולם בו אנו חיים", "ירמה", "אנטיגונה", "השדכנית העליזה", "הנפש הטובה מסצ'ואן", ועוד.

בשנת 1962 עברה לשחק בתיאטרון החדש דאז, תיאטרון חיפה, אותו ניהל בעלה יוסף מילוא. המחזה הראשון בו שיחקה בחיפה היה "הלילה לאיש" מאת משה שמיר. בשנת 1964 שיחקה בתפקיד אמא קוראז', במחזהו של ברטולט ברכט.

בשנת 1979 עברה לירושלים, במטרה להקים בית ספר למשחק בחסות עיריית ירושלים ותיאטרון החאן.

לימימה ויוסף בת משותפת, אורנה (נולדה ב-1951 בתל אביב).
ימימה מילוא נפטרה בירושלים ממחלה קשה ונטמנה בהר הזיתים.

## תרגומיה
* המחזה "הטרגדיה הפלורנטינית", מאת אוסקר ויילד, שהוצג בשנת 1944 בתיאטרון הקאמרי.
* המחזה "מאז ועד היום", הוצג בתיאטרון הקאמרי.

## ספרה
***שירים**, עריכה מרים אורן ואורנה מילוא, הוצאת שוקן תל אביב 1997.

## קישורים חיצוניים

* 
* 
* מאגר ארכיוני תיאטרון DITA - ספריית יונס וסוראיה נזריאן, אוניברסיטת חיפה
## הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:מורות למשחק בישראל
קטגוריה:מורים למשחק בישראל
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:יהודים הקבורים בהר הזיתים: חלקת קהילת ירושלים
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:ישראליות שנולדו ב-1922
קטגוריה:ישראלים שנולדו ב-1922
קטגוריה:ישראליות שנפטרו ב-1981
קטגוריה:ישראלים שנפטרו ב-1981
Ben

**Ben** הוא אלבום הסולו השני של מייקל ג'קסון, שיצא לאור ב-4 באוגוסט 1972, אחד עשר חודשים לאחר אלבום הסולו הראשון, Got to Be There. האלבום יצא בתקופת ההתבגרות של ג'קסון.

חלק מהשירים באלבום הם בלדות, סגנון שונה מהשירים אותם שר ג'קסון עם חמישיית הג'קסונים.

שיר הנושא, Ben, הוא בלדה שנכתבה על עכברוש כחלק מפסקול לסרט.

## רשימת השירים באלבום

## מצעדים ודירוגים

## נתוני מכירות
* ברחבי העולם: 4.4 מיליון
* בארצות הברית: 3.3 מיליון

## קישורים חיצוניים

## הערות שוליים

קטגוריה:אלבומי מייקל ג'קסון
קטגוריה:אלבומים באנגלית
קטגוריה:אלבומי חברת מוטאון
דדליין (קומיקס)

שמאל|ממוזער|250px|עטיפת חוברת ההקדמה "דדליין 0" המציגה את הדמויות הראשיות של הכותר
**דֶּדְלַיְין** הוא כותר קומיקס הומוריסטי מבית סטודיו קומיקום המתאר באופן מופרך והומוריסטי את סיפורם של יוצרי קומיקס הפנטזיה "ארינאה": אביב אור וערן אביאני אשר כותבים על עצמם וחייהם בעקבות בחירתם במקצוע בלתי רגיל זה.
הכותר מצויר בשחור-לבן. מונה שתי חוברות וחוברת הקדמה המופצת חינם. חוברת שלישית לכותר מתוכננת בעתיד.

## רקע העלילה
העלילה מספרת על ערן ואביב בדמויותיהם המצוירות, אביב כפנתרה שחורה וערן כדביבון, אשר עובדים בסטודיו קומיקום כיוצרי קומיקס. יום אחד מבקר בסטודיו כתב טלוויזיה שבא לצלם כתבה על אביב וערן אך לפני שהוא מצליח ערן ואביב נחטפים על ידי אנשים בחלוקים לבנים שלוקחים אותם לבית משוגעים שם הם מנסים להוכיח ללא הצלחה את שפיותם, אך עליהם לצאת משם מהר כדי שיוכלו להספיק לדדליין.

## היסטורית הדמויות
תחילה דמויותיהם של אביב וערן הופיעו בקומיקס קומי קצר בסיום כל חוברת של ארינאה ותיארו את יצירתה. בעקבות התגובות האוהדות החליטו ערן ואביב לתת לדמויותיהם סדרה משלהם.

באחת הכתבות עליה אביב גילתה שמקור דמות הפנתרה השחורה שלה היא בעצם אותה דמות פנתרה שחורה בקומיקס הגמר של אביב "אלוניה" רק עם "התאמות קלות" לדמותה של אביב.

## קישורים חיצוניים
* סטודיו קומיקום
* ביקורת לדדליין 1 ב-isf
* כריכות דדליין מאין? ההשראות מאחורי כריכות דדליין1 ו2
* דדליין 2 בוי בריבוע , פרסומת גלויה בעלילון המקוון שאותו מציירת אביב אור להשקת החוברת
* דדליין-יציאת מצריים סיפור צד של דדליין לפסח-פורסם בעבר במעריב לנוער

## הערות שוליים

קטגוריה:קומיקס ישראלי
ז'רמי (כדורגלן)

**זֶ'רֵמי סוֹרֵלֵה נְזִ'יטָאפ פוֹצוֹ** (בצרפתית: **Geremi Sorele Njitap Fotso**; נולד ב-20 בדצמבר 1978), הידוע כ**ז'רמי**, הוא כדורגלן עבר קמרוני ששיחק בעמדת הקשר האחורי או המגן הימני.

בשנת 2003 הצטרף לקבוצת צ'לסי מריאל מדריד. צ'לסי שילמה שישה מיליון לירות שטרלינג תמורת העברתו לשורותיה מריאל מדריד.

בשנת 2007 הצטרף לניוקאסל יונייטד בהעברה חופשית, וחתם על חוזה לשלוש עונות. בינואר 2010 עבר לאנקרגוג'ו הטורקית, ובתום אותה עונה עבר ללאריסה היוונית.

## קריירה בינלאומית
ז'רמי ייצג את נבחרת קמרון ברוב התחרויות הגדולות בשנות פעילותו הוא השתתף בשתי אליפויות עולם ב-2002 ו־2010, ב-7תחרויות גביע אפריקה לאומות משנת 1998 ועד 2010. בהם שתי זכויות באליפות היבשתית ב־2000 וב-2002.

הוא השתתף בטורניר הכדורגל במשחקים האולימפיים סידני 2000 וזכה עם נבחרתו במדליית זהב.

## קישורים חיצוניים

קטגוריה:כדורגלנים קמרונים
קטגוריה:מגני כדורגל קמרונים
קטגוריה:קשרי כדורגל קמרונים
קטגוריה:כדורגלני סרו פורטניו
קטגוריה:כדורגלני גנצ'לרבירלי
קטגוריה:כדורגלני ריאל מדריד
קטגוריה:כדורגלני מידלסברו
קטגוריה:כדורגלני צ'לסי
קטגוריה:כדורגלני ניוקאסל יונייטד
קטגוריה:כדורגלני לאריסה
קטגוריה:כדורגלני אנקרגוג'ו
קטגוריה:אלופים אולימפיים: כדורגלנים
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 1998
קטגוריה:כדורגלני גביע אפריקה לאומות 2000
קטגוריה:כדורגלנים באולימפיאדת סידני (2000)
קטגוריה:כדורגלני גביע הקונפדרציות 2001
קטגוריה:כדורגלני גביע אפריקה לאומות 2002
קטגוריה:כדורגלני מונדיאל 2002
קטגוריה:כדורגלני גביע הקונפדרציות 2003
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:ספורטאים זרים בפרגוואי
קטגוריה:ספורטאים קמרונים בטורקיה
קטגוריה:ספורטאים קמרונים בספרד
קטגוריה:ספורטאים קמרונים באנגליה
קטגוריה:ספורטאים קמרונים ביוון
קטגוריה:קמרונים שנולדו ב-1978
פאולו פריירה (כדורגלן)

**פאולו רנאטו רבוצ'ו פריירה** (בפורטוגזית: **Paulo Renato Rebocho Ferreira**; נולד ב-18 בינואר 1979) הוא כדורגלן עבר פורטוגלי ששיחק בעמדת המגן הימני או המגן השמאלי. 

לפני שהגיע למועדון צ'לסי הוא שיחק במדי מועדון פורטו מאז שנת 2002, ויחד איתו זכה בדאבל בעונה הראשונה, באליפות וגם בגביע פורטוגל. עונה אחר כך זכה עם המועדון בגביע אירופה לאלופות. אל מועדון צ'לסי עבר בשנת 2004 יחד עם מאמנה של פורטו, ז'וזה מוריניו, עונה לאחר זכייתם באליפות אירופה.

לפריירה 44 הופעות במדי נבחרת פורטוגל.

בסיום עונת 2012/13, ולאחר זכייתה של קבוצתו בליגה האירופית לאחר ניצחון 2-1 על בנפיקה ליסבון במשחק הגמר בו לא שותף, פרש פריירה ממשחק פעיל.

## תארים

;אישיים
* קבוצת השנה של אופ"א: 2002/2003

## קישורים חיצוניים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:קשקאיש: כדורגלנים
קטגוריה:כדורגלני אשטוריל
קטגוריה:כדורגלני ויטוריה סטובל
קטגוריה:כדורגלני פורטו
קטגוריה:כדורגלני צ'לסי
קטגוריה:כדורגלני נבחרת פורטוגל
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:פורטוגזים שנולדו ב-1979
אלגברה של קבוצות

במתמטיקה ובפרט בתורת המידה ואלגבראות בוליאניות, **אלגברה של קבוצות** (נקראת גם: **שדה של קבוצות**) מעל קבוצה X\, היא אוסף \mathcal{F} של תת-קבוצות של X המקיים את תכונות הסגירות הבאות:
* האוסף כולל את הקבוצה הריקה ואת X.
* האוסף סגור ללקיחת משלים ביחס ל-X. כלומר אם \ F \in \mathcal{F} אז \ X \backslash F \in \mathcal{F}.
* האוסף סגור ביחס לאיחוד סופי: אם F_1,F_2 \in \mathcal{F} אז F_1 \cup F_2 \in \mathcal{F}.

משתי הדרישות האחרונות ומכללי דה-מורגן נובע גם כי אלגברה של קבוצות סגורה לחיתוך באורך סופי.

דוגמה לאלגברה של קבוצות מעל \mathbb{R}, היא אוסף כל האיחודים הסופיים של קטעים ממשיים מהצורה [a,b)\,.

סיגמא-אלגברה היא סוג מיוחד של אלגברה, המקיימת בנוסף גם סגירות לאיחוד של מספר בן מנייה של קבוצות. אם \mathcal{F} היא סיגמא-אלגברה מעל X, הזוג הסדור \langle{X,\mathcal{F}}\rangle נקרא **[[מרחב מדיד]]** (מרחב מדיד יחד עם פונקציית מידה נקרא **[[מידה (מתמטיקה)|מרחב מידה]]**).

## הערות שוליים

קטגוריה:משפחות של תת-קבוצות
קטגוריה:תורת המידה
קטגוריה:אלגברה בוליאנית
כלב ים נזירי

**כלב ים נזירי** (שם מדעי: *Neomonachus*) הוא סוג במשפחת כלבי הים. מין ביישן ורגיש, מסתתר במערות מבודדות ונמנע מאזורי התיישבות אדם. אורכו של כלב ים נזירי הוא בסביבות 80 ס"מ עד 2.4 מטר ומשקלו עשוי להגיע עד ל-320 ק"ג. הנקבות קטנות במקצת מהזכרים. צבעו של כלב הים חום אפור כהה ובטנם בהירה לבנה. הגורים נולדים לרוב בסתיו, נכנסים למים בגיל שבועיים. הם מגיעים לבגרות מינית בסביבות גיל 4 ואורך חייהם הוא כעשרים שנה.

הוא אחד היונקים הימיים בסכנת הכחדה בעולם, עם פחות מ-600 פרטים ששורדים כיום. המין מתואר כ"סכנת הכחדה חמורה" על ידי איגוד השימור העולמי (IUCN) והוא רשום בנספח של האמנה בדבר סחר בינלאומי במינים בסכנת הכחדה (CITES).

**היסטוריה וניצול :** בני אדם צדו כלבי ים נזירים ים תיכוניים לצורך הצרכים הבסיסיים להישרדותם - פרווה, שמן, בשר, תרופות - אך בתחילת העת העתיקה לא הרגו אותם בכמות גדולה מספיק כדי לסכן את קיומם כמין. עדויות מצביעות על כך שהמין התדלדל קשות במהלך התקופה הרומית. השם חותם הים "נזיר" הוצע על ידי יוהאן הרמן בשנת 1779, כאשר חוקר הטבע פרסם את התיאור המדעי המודרני הראשון של המין על סמך תצפיות בשטרסבורג.

**בית גידול:** כלבי ים נזירים ים תיכוניים מחפשים בעיקר מפלט במערות בלתי נגישות, לעיתים קרובות לאורך חופים נידחים, תלויים בצוקים. למערות כאלה עשויות להיות כניסות תת-מימיות, שאינן נראות מקו המים.

**כלב ים נזירי בישראל:** למרות שכלב הים הנזירי נחשב למין שלא קיים יותר בחופי ישראל, מאז 2010 התקבלו 100 דיווחים מאומתים על תצפית של כלב הים הנזירי בחופי הארץ. הדיווחים מראים על מגמה של זליגת כלב הים הנזירי מאזורי המחיה שלו בטורקיה, יוון וקפריסין חזרה לאזור ישראל, וזאת ככל הנראה עקב התרבות הפרטים באזורי המחיה הרגילים שלהם. דיווחים נוספים על תצפית כלב ים נזירי התקבלו גם מכל המרחב, מלבנון, סוריה, מצרים ותוניסיה. המסקנות הראשונות הראו כי כיום אין בארץ מערות ימיות שמתאימות לשהות ארוכה של כלב הים. במסגרת שיתוף פעולה אזורי עם טורקיה, יוון, קפריסין וספרד, הוחלט לייצר לכלבי הים מקומות מנוחה ורבייה חדשים במרחב, וזאת כדי שהם יישארו באזורים האלו. כחלק מההחלטה, מערות שהיו בעבר בשימוש ושנהרסו עם השנים ישוקמו. נתיב נוסף שהוחלט לפעול בו הוא של חפירת מערות מלאכותיות ובתי גידול מלאכותיים עבור המין הנדיר הזה.

**שמורות הגנה:** במקומות אחדים יש כיום שמורות להגנת כלב הים הנזירי. אחת מהן נמצאת באי מליט שביוגוסלויה, העשיר במערות. שמורה אחרת נמצאת בקפרי שבחוף האיטלקי.

**תזונה:** כלב הים הנזירי פעיל בעיקר בשעות האור, וטורף מדי יום דגים ורכיכות (כגון תמנונים ודיונונים) בכמות השווה לחמישה אחוזים לערך ממשקל גופו.

מינים:
*כלב ים נזירי הוואי (*Neomonachus schauinslandi*)
*כלב ים נזירי קריבי (*Neomonachus tropicalis*) - נכחד, נצפה בפעם האחרונה בשנת 1952

עד שנת 2014 המין כלב ים נזירי מצוי (*Monachus monachus*) גם שויך לסוג, עד שהתגלה כי המינים כלב ים נזירי "הוואי" ו"הקריבי" בעלי מטען גנטי דומה, יותר מאשר זה "המצוי". בהתאם לכך הוגדר סוג חדש בשם "Neomonachus". הגילוי הקודם של סוג חדש במשפחת כלבי הים היה בשנת 1870 לערך.

## קישורים חיצוניים

# כלב ים - הערך המכיל מידע כללי על כלבי הים ומגוון המינים השונים שלהם.
# זואולוגיה - ערך המתאר את תחום הזואולוגיה, המתעסק בחקר ותיאור החיים בעולם החי.
# האוקיינוס השקט - הערך המספק מידע על אוקיינוס השקט, האוקיינוס הגדול ביותר והנמצא בין היבשות השונות באוקיינוס המערבי.
# קישור למקור מידע נוסף לקריאה על הנושא

## הערות שוליים

קטגוריה:בעלי חיים שתוארו ב-2014
קטגוריה:טקסונים שתוארו בידי כריסטופר הלגן
קטגוריה:כלבי ים
ה'תרפ"ה

## אירועים
* ט"ז בכסלו – ייסוד המושבה הרצליה
* י"ז בכסלו – מתקיימים השיעורים הראשונים בטכניון.
* י"ז באדר – מדינת טנסי אוסרת על לימוד תורת האבולוציה בבתי הספר, חוק שהוביל למשפט הקופים
* י"ח באדר – שידור הרדיו הטראנס-אטלנטי הראשון
* ז' בניסן – נחנכה האוניברסיטה העברית בהר הצופים שבירושלים
* י' בסיוון – נפתח "בית הנכות הלאומי בצלאל" בירושלים בהנהלתם של בוריס שץ ומרדכי נרקיס

## נולדו
* י' בתשרי – הרב אליעזר הגר, האדמו"ר מסרט ויז'ניץ (נפטר בהתשע"ה)
* י"א בתשרי – הרב דוד משה רוזנבוים, האדמו"ר מקרעטשניף (נפטר בה'תשכ"ט)
* ג' בחשוון – הרב יהודה עמיטל, ראש ישיבת הר עציון ושר בממשלת ישראל
* י"ט בחשוון – חיים בר-לב הרמטכ"ל השמיני חבר הכנסת ושר (נפטר ה'תשנ"ד)
* ט"ו בכסלו – אד קוץ', ראש עיריית ניו יורק
* כ"ט בכסלו – אלי כהן, מרגל ישראלי שפעל בסוריה ונתפס (הוצא להורג ה'תשכ"ה)
* י' בטבת – עוזי נרקיס, אלוף פיקוד המרכז בעת מלחמת ששת הימים
* י"ח בטבת – הרב שלמה קרליבך המכונה גם "הרב המרקד" (נפטר ב-תשנ"ה)
* ט' באדר – מנחם שטרן, פרופסור להיסטוריה של עם ישראל, מגדולי חוקרי תקופת הבית השני (נרצח ה'תשמ"ט)
* י"ד באדר – מרדכי אלקחי, איש אצ"ל, מעולי הגרדום (הוצא להורג ה'תש"ז)
* י"ב בניסן – הלגה דן, נערה יהודיה הולנדית, שסיפור ימיה האחרונים תחת השלטון הנאצי, נכתב ביומנה (נרצחה ה'תש"ג)
* כ"א בניסן – הרב דוד משה ליברמן, אב"ד קהילת "שומרי הדת" באנטוורפן וממייסדי וחבר נשיאות מרכז רבני אירופה
* כ' באייר – יובל נאמן, פיזיקאי ופוליטיקאי ישראלי, כיהן כשר בממשלת ישראל (נפטר ב-ה'תשס"ו)
* א' בסיוון – נתנאל לורך, היסטוריון, דיפלומט ומזכיר הכנסת (נפטר ב-ה'תשנ"ז)
* כ"ג באב – מאיר שמגר, נשיא בית המשפט העליון

## נפטרו
* ג' באייר – נפטר ר' ישעיה שטיינר, מייסדה של חסידות קרסטיר

## לוח שנה

### מאפייני לוח השנה
ה'תר"א

## אירועים
ישראל ב"ק מקים בית דפוס עברי ראשון בירושלים ומדפיס את הספר 'עבודת הקודש' לחיד"א
## נפטרו
* כ"ט בתשרי – רבי אברהם דוד מבוטשאטש, רב חסידי בבוצ'אץ', פוסק ומחבר "אשל אברהם". (נולד בו' באדר ה'תקל"א)
* י"ב בכסלו – רבי אברהם דב מאבריטש, רב חסידי בז'יטומיר ובאווריטש, ולאחר עלייתו לארץ ישראל רב לעדת החסידים בצפת.
* י"ח בטבת – רבי צבי אלימלך שפירא מדינוב, האדמו"ר הראשון של חסידות דינוב, ומחבר "בני יששכר". (נולד בה'תקמ"ג)
* ה' באדר – רבי אברהם בינג רבה של וירצבורג והמדינה בחבל פרנקוניה שבממלכת בוואריה, מגדולי רבני יהדות גרמניה. (נולד בה'תקי"ב)
* כ"ח בתמוז – רבי משה טייטלבוים, רבה של הקהילה היהודית באוהעל, ממפיצי החסידות בהונגריה ואבי שולשת סיגט-סאטמר. (נולד בה'תקי"ט)

## לוח שנה

### מאפייני לוח השנה
ה'תרכ"ט

## אירועים

## נולדו
* כ"ז בכסלו – עקיבא אריה ויס, אדריכל ומתכנן ערים, יוזם הקמתה של אחוזת בית, הגרעין שממנו התפתחה העיר תל אביב (נפטר ה'תש"ז)
* ל' בשבט – אלזה לסקר-שילר, משוררת יהודיה גרמניה (נפטרה ב-ה'תש"ה)

## נפטרו
* ל' בסיוון – הרב שלמה קלוגר, פוסק ודרשן, מגאוני דורו בפולין

## לוח שנה

### מאפייני לוח השנה
ה'תקע"ג

## אירועים
* הרב יצחק מוולוז'ין מתמנה כראש ישיבת וולוז'ין.
* האדמו"ר רבי דובער שניאורי, מעביר את חצר חסידות חב"ד לעיירה לובביץ' על שמה נקראת החסידות עד היום.

## נולדו
*רבי משולם זוסיא השיל, האדמו"ר הרביעי מזינקוב (נפטר בה'תרכ"ד).
* הרב עבדאללה סומך, פוסק וראש ישיבה בבגדאד (נפטר בה'תרמ"ט).
* הרב אברהם צבי הירש אייזנשטט, מגדולי הפוסקים ברוסיה, מחבר "פתחי תשובה" (נפטר בה'תרכ"ח).
*י"ד באייר – יצחק גולדמן, מו"ל עברי ומאנשי תנועת ההשכלה בוורשה (נפטר בה'תרמ"ח).

## נפטרו
*י"ד בתשרי – מאיר אנשל רוטשילד, מייסד שושלת רוטשילד (נולד ב-ה'תק"ד).
*ז' בכסלו – רבי יוסף דוד זינצהיים ("יד דוד"), רבה של שטרסבורג וראש הסנהדרין של פריז, רבה הראשי הראשון של צרפת וראש הקונסיסטוריה המרכזית של יהודי צרפת.
*י"ט בטבת – רבי אריה לייב הלר בעל "קצות החושן".
*כ"ד בטבת – רבי שניאור זלמן מלאדי (האדמו"ר הזקן), מייסד חסידות חב"ד.
*י' בשבט – רבי שלמה לוצקר, "המגיד מלוצק", אדמו"ר חסידי מתלמידי המגיד ממזריטש.
*ב' באדר א' - רבי אהרן אריה לייב, האדמו"ר השני מפרמישלאן (נולד ב-ה'ת"ק).
*כ"ה באב – רבי סעדיה משקלוב, תלמיד הגר"א, מעולי עליית תלמידי הגר"א ומחבר מעשה רב.

## לוח שנה

### מאפייני לוח השנה
ה'תש"ג

## אירועים
* כ"ג בחשוון – הקרב באל-עלמיין מסתיים בניצחון של הבריטים על הגרמנים
* ב' בכסלו – גרמניה הנאצית משלימה את כיבוש צרפת
* י"ז בכסלו – משלוח ראשון של יהודים מנורווגיה מגיע לאושוויץ
* ח' בטבת – ראש ה-SS היינריך הימלר מורה על שליחת הצוענים להשמדה באושוויץ
* ה' בשבט – מברק הפלה נשלח
* י"ב בשבט – התנגדות חמושה ראשונה לאקציה בגטו ורשה
* י"ז בשבט – מלחמת העולם השנייה: כוחות בריטיים משחררים את טריפולי
* כ"ב בשבט – נוסד הקיבוץ בארות יצחק
* ח' באדר א' – הגרמנים מטילים קנס של עשרה מיליון פרנק על יהודי ג'רבה
* י"ז באדר א' – אנשי הוורד הלבן מוצאים להורג בגרמניה
* י"ט באדר א' – מוקם גטו סלוניקי
* כ"ז באדר א' – תחילת גירוש יהודי תראקיה ומקדוניה לטרבלינקה
* ו' באדר ב' – הנאצים מחסלים את גטו קרקוב. אחרוני יושביו מועברים לפלאשוב
* י"ד בניסן – החל מרד גטו ורשה, וכוחות הגרמנים נכנסו לגטו ורשה במטרה לחסלו סופית.
*כ"ג בניסן – עליית כפר עציון להרי חברון
* י"א באייר – השואה: מסתיים מרד גטו ורשה
* ט"ז באייר – חוסל גיטו ברודי. משלוח אחרון למיידאנק, נאצים ואוקראינים מציתים את בתי היהודים המסתתרים על יושביהם.
* כ"ז באייר – תחילת חיסול גטו לבוב
* א' באב – מרד במחנה ההשמדה טרבלינקה
* ט"ו באב – פריצת מרד גטו ביאליסטוק, עם התחלת חיסולו על ידי הנאצים
* א' באלול – תחילת חיסול גטו וילנה על ידי הנאצים

## נולדו
* כ"א בתשרי – פרופ' ברטולד (טולו) פרידלנדר, נשיא המכללה האקדמית הדסה ירושלים
* ו' בכסלו – דניאל בארנבוים, פסנתרן ומנצח
* כ"ה בטבת – דניאל פאר, עיתונאי ושדרן טלוויזיה ישראלי
* כ"ח בטבת – אליהו גבאי, חבר הכנסת מטעם המפד"ל
* כ"ד באדר א' – זאב בנימין בגין, שר וחבר הכנסת מטעם הליכוד
* ח' באדר ב' – דייוויד קרוננברג, במאי קולנוע יהודי-קנדי
* כ"ה בניסן – זאב בוים, חבר הכנסת ושר בממשלות ישראל. ראש עיריית קריית גת לשעבר
* כ"ה בניסן – נחמיה כהן, קצין צבא ישראלי, "החייל המעוטר ביותר בצה"ל"
* ב' באייר – הרצל בודינגר, מפקד חיל האוויר הישראלי

## נפטרו
* ד' בחשוון – נרצח בשואה רבי שמחה זליג ריגר, פוסק דינו של רבי חיים מבריסק.
* ד' בחשוון – נפטר הרב אברהם אלישיב, מייסד ורב "תפארת בחורים" בירושלים, אביו של הרב יוסף שלום אלישיב.
* י"ד בחשוון (משוער) – רבי אברהם אלימלך מקרלין, אדמו"ר מחסידות סטולין-קרלין (נרצח על ידי הנאצים)
* ח' בכסלו – רבי רבי דוד בורנשטיין האדמו"ר מסוכטשוב נקרא על שם ספרו ה"חסדי דוד" (נולד ב-ה'תרל"ו)
* כ"ג בכסלו – רבי אלימלך לאווי (הראשון) מחסידות טאש (נולד ה'תרכ"ה).
* א' באדר א' – הדרשן הירושלמי הרב בן ציון נסים פרדס (נולד ה'תרכ"ב)
* כ"ב באדר א' – רבי אברהם דוב כהנא שפירא, רבהּ האחרון של קהילת קובנה, מגדולי הפוסקים במאה העשרים. (נולד ה'תרל"א)
* כ"ט באדר א' – אלכסנדר שור, היסטוריון יהודי (נולד ב-ה'תרמ"א)
* ד' בניסן – רבי אברהם יהושע העשיל, האדמו"ר השישי מאפטא-זינקוב.
* כ"ט בניסן – נרצח בשואה רבי נתן נחום הכהן רבינוביץ, האדמו"ר מקרימילוב. נודע בימיו כ"זקן האדמו"רים".
* י"ג בתמוז – הלגה דֵן (נרצחה בשואה), נערה יהודיה הולנדית, שסיפור ימיה האחרונים תחת השלטון הנאצי נכתב ביומנה (נולדה ב-ה'תרפ"ה)
* ג' באלול – הרב יצחק ישעיה הלברשטאם האדמו"ר מטשכויב ובנו הצעיר של רבי חיים הלברשטאם מצאנז.

## לוח שנה

### מאפייני לוח השנה
ה'תרנ"ז

## אירועים
* א' באלול – נפתח הקונגרס הציוני הראשון בבזל שבשווייץ
* ו' באלול – תיאודור הרצל כותב ביומנו: "בבזל ייסדתי את מדינת היהודים"

## נולדו
*ט"ו בתשרי – אורי צבי גרינברג, משורר עברי (נפטר ה'תשמ"א)
* כ"א באדר א' – מרדכי נמיר, מזכ"ל ההסתדרות, ראש עיריית תל אביב, שר וחבר הכנסת מטעם מפא"י (נפטר ב-ה'תשל"ה)
* י' בניסן – יוסף יקותיאלי, הוגה רעיון המכביה ומגשימו, חתן פרס ישראל על מפעל חיים
* ה' בסיוון – אליעזר ננס אוטוביוגרף חסיד חב"ד. (נפטר ב-ה'תשנ"ז)

## נפטרו
* כ"א בחשוון – רבי אשר אנשיל אשכנזי מאלעסק-סטניסלב בן רבי יואל אשכנזי מזלוטשוב
* י"א באדר ב' – ג'יימס ג'וזף סילבסטר, מתמטיקאי בריטי ממוצא יהודי (נולד ה'תקע"ד)

## לוח שנה

### מאפייני לוח השנה
ה'תש"א

## אירועים
[ממוזער|שמאל|200px|[טלאי צהוב מתקופת השואה.]]
[ממוזער|שמאל|200px|מצבה לזכרם של הרוגי [פרעות יאשי.]]
* א' בתשרי – צרפת של וישי מקבלת את חוק מעמד היהודים האנטישמי
* ה' בתשרי – גרמניה פולשת לרומניה
* י' בתשרי – ניתנה הפקודה להקמת גטו ורשה בפולין
* י"ד בחשוון – גטו ורשה נסגר מאחורי חומות ושערים – אין יוצא ואין בא
* כ"ד בחשוון – אוניית המעפילים "פאטריה" מוטבעת על ידי ההגנה
* כ"ב בטבת – פרוץ מרד הלגיונרים ופרעות בוקרשט
* כ"ו בשבט – ייצור ראשון של פלוטוניום
* כ"ח בשבט – "שביתת פברואר" – שביתה כללית בהולנד במחאה על צעדי הנאצים נגד היהודים
* ד' באדר – מוצא הצו המורה על הקמת גטו קרקוב
* י"ח באייר – המפקדה הארצית של ההגנה מחליטה להקים את הפלמ"ח
* כ"א באייר – הסירה ארי הים נעלמת מול חופי טריפולי בלבנון ובה כ"ג יורדי הסירה, יום זה הוכרז כיום מותם
* ו' בסיוון – הפרהוד – פרעות ביהודי בגדאד, 179 יהודים נרצחו
* י"ג בסיוון – מלחמת העולם השנייה: בריטניה פולשת לסוריה וללבנון. כוחות פלמ"ח משתתפים בפלישה
* י"ט בסיוון – עשרות אלפי יהודים מהמדינות הבלטיות מגורשים לסיביר
* כ"ח בסיוון – רבי מנחם מנדל שניאורסון הגיע מרוסיה לארצות הברית. יום זה נחגג על ידי חסידי חב"ד כיום שמחה בהתוועדות ובשירה
* ג' בתמוז – תחילת פרעות יאשי שנמשכו כשלושה ימים
* י"ט בתמוז – חתימת הסכם כניעה של כוחות וישי בסוריה ולבנון לבריטים בעכו
* י"ד באלול – החובה לשאת את הטלאי הצהוב מוטלת על כל היהודים שבשטחי הכיבוש הגרמני

## נולדו
*הרב שלמה מחפוד – חבר מועצת חכמי התורה, מקים וראש מערכת הכשרות של בד"ץ יורה דעה ורב השכונות נוה אחיעזר ושיכון ו' בבני ברק.
*א' בתשרי – תמר גוז'נסקי, פוליטיקאית ישראלית.
* כ"ב בתשרי – יוסי שריד, פוליטיקאי ישראלי.
* ג' בחשוון – דניאל שפרבר, רב, חוקר יהדות ותלמוד פרופסור באוניברסיטת בר-אילן.
* כ"ד בכסלו – הרב מאיר האיתן, רב השומרון, וממקימי היישוב קרני שומרון.
* כ"ח בטבת – תרצה אתר, משוררת, סופרת ומתרגמת ישראלית (נפטרה ב-ה'תשל"ז)
* י"ד בשבט – אברהם הירשזון, שר האוצר לשעבר וחבר הכנסת מטעם קדימה
* כ"ח בשבט – יונה טפר, סופרת ישראלית
* א' באדר – רענן כהן, שר וחבר הכנסת מטעם העבודה.
* י"ג באדר – מרדכי שטיין, האדמו"ר מפאלטישאן.
* כ"ז באייר – בוב דילן, זמר אמריקאי ממוצא יהודי
* י"ח בסיוון – אסתר עופרים, זמרת ישראלית
* ט' בתמוז – פרופ' אוריאל רייכמן, משפטן ישראלי, מייסד המרכז הבינתחומי הרצליה
* י"ח בתמוז – אהוד מנור, פזמונאי ומתרגם זוכה פרס ישראל (נפטר ב-ה'תשס"ה)
* ה' באלול – הרב גדליהו אקסלרוד, אב"ד חיפה ומחבר שו"ת "מגדל צופים"

## נפטרו
* כ"ט בכסלו – דב הוז, ממפקדי "ההגנה" ומחלוצי התעופה העברית, נהרג בתאונת דרכים בצומת השרון. שדה דוב נקרא על-שמו
* כ"ט בכסלו – יצחק בן-יעקב, מראשי העלייה השנייה (נולד ב-ה'תרמ"א)
* ט' בטבת – רוברט באדן פאוול, מייסד תנועת הצופים העולמית (נולד ב-ה'תרי"ז)
* י"א בטבת – ישי שור, מתמטיקאי יהודי (נולד ב-ה'תרל"ה)
* כ"ג באייר – דוד רזיאל, מפקד האצ"ל וממייסדיו, נהרג בעת פעולת קומנדו בעיראק בשירות הבריטים (נולד ב-ה'תרע"א)
* י"א בתמוז – הרב אלחנן וסרמן, מגדולי הרבנים החרדים באירופה בין מלחמות העולם וממנהיגי אגודת ישראל, מחבר "קובץ שיעורים" על התלמוד – נרצח בשואה
* ד' באב – רבי בן ציון הלברשטאם האדמו"ר מבאבוב (נרצח בשואה)

## לוח שנה

### מאפייני לוח השנה
ה'ת"ש

## אירועים
* א' בתשרי – (ראש השנה) פרעות בעיירה סאנוק, ורצח יהודייה
* ג' בתשרי – (שבת) פרעות דינוב: יחידת סער גרמנית בסיוע משתפי פעולה, תקפו את יהודי דינוב, שרפו את בית הכנסת על יושביו ורצחו 150 מיהודיה.
* ערב ד' בתשרי – (מוצאי שבת, צום גדליה נדחה) יחידת הסער מדינוב תקפה את יהודי דובצק עצרו את ראש העיר, הכומר, ורב העיירה, ששוחררו מאוחר יותר, וכן 11 יהודים שנרצחו למחרת.
* ד' בתשרי – ברית המועצות פולשת לפולין.
* ח' בתשרי – מתפרסמת איגרת הבזק של היידריך, בדבר היחס ליהודים בפולין הכבושה.
* ט"ו בתשרי – "חנינה גרמנית" לכל הגברים בעיירה דובצק. רוב האנשים יוצאים ממחבואם.
* ט"ז בתשרי – כינוס כל היהודים בכיכר. ראש עיריית דובצק משכנע את הגרמנים להמיר את רצח היהודים בגירוש לשטח בשליטת ברית המועצות תוך ביזה והרג על ידי שני הצדדים. (השורדים נרצחו שנתיים אחר כך כשהגרמנים כבשו את פשמישל לשם גורשו).
* כ"ט בתשרי – היטלר מכריז על הקמת הגנרלגוברנמן בפולין
* י' בחשוון – נוסדה אם ישיבות בני עקיבא בכפר הרא"ה
* ט"ו בשבט – נוסד המכון החקלאי ברחובות
* כ"ט בשבט – הוקם גטו לודז', הגטו הראשון שהוקם במלחמת העולם השנייה
* ג' באדר ב' – החלו שידורי "קול ישראל"
* ד' באדר – האוניה "סקריה" של בית"ר הגיע לחיפה ו-2,400 מעפילים נעצרו
* א' בניסן – מלחמת העולם השנייה: גרמניה הנאצית פולשת לדנמרק ולנורווגיה
* י"ט בניסן – הימלר מורה להקים מחנה ריכוז באושוויץ
* ב' באייר – מלחמת העולם השנייה: גרמניה פולשת להולנד, לבלגיה, ללוקסמבורג ולצרפת
* ב' באייר – מלחמת העולם השנייה: מתחילה המערכה על צרפת
* י"ב באייר – השואה: מוקם מחנה השמדה אושוויץ
* כ' באייר – מלחמת העולם השנייה: בלגיה נכנעת לגרמניה הנאצית
* כ"ז באייר – מלחמת העולם השנייה: הצבא הגרמני נכנס לפריז
* ב' בסיוון – מלחמת העולם השנייה: גרמניה משלימה את כיבוש נורווגיה
* ח' בסיוון – מלחמת העולם השנייה: גרמניה הנאצית כובשת את פריז
* ט"ז בסיוון – מלחמת העולם השנייה: צרפת נכנעת לגרמניה לאחר שישה שבועות של לחימה
* ט"ז באב – התנקשות בחייו של לאון טרוצקי במקסיקו סיטי (נפטר למחרת)
* ו' באלול – הפצצת חיל האוויר האיטלקי על תל אביב – הקשה בהתקפות שפגעו בארץ ישראל בזמן מלחמת העולם השנייה

## נולדו
* א' בטבת – שייקה לוי, זמר, בדרן ושחקן ישראלי חתן פרס ישראל, שאת עיקר פרסומו קנה כחלק משלישיית "הגשש החיוור"
* ט"ז בטבת – יהורם גאון, זמר ושחקן ישראלי
* ט"ו בשבט – אבי לניר, טייס קרב ישראלי שנפל בשבי הסורי במלחמת יום הכיפורים (נהרג ה'תשל"ד)
* ט"ז באדר ב' – חיים אורון, פוליטיקאי ישראלי
* י' באב – ג'וזי כץ, זמרת
* י"א באב – זאב רווח, שחקן, מפיק, תסריטאי, זמר, קומיקאי ובמאי ישראלי (נפטר בה'תשפ"ה)
* כ"ד באב – ויליאם כהן, מזכיר ההגנה האמריקני

## נפטרו
* ט' בחשוון – רבי שמעון יהודה הכהן שקופ, מגדולי ראשי הישיבות ומחבר שערי יושר (נולד ה'תר"כ)
* י"א בחשוון – רבי פסח פרוסקין, מגדולי ראשי הישיבות ורבו המובהק של רבי משה פיינשטיין שהיה מגדולי הפוסקים האחרונים.
* ה' בכסלו – רבי ברוך דב ליבוביץ, מגדולי ראשי הישיבות ומחבר ברכת שמואל
* כ"ט בתמוז – זאב ז'בוטינסקי, ראש בית"ר ומראשי התנועה הציונית, הקים את ברית הצה"ר (נולד ב-ה'תרמ"א)
* ה' באב – רבי חיים עוזר גרודזנסקי, פוסק הדור
* י"ז באב – לאון טרוצקי, מהפכן רוסי-יהודי, מת מפצעיו יום לאחר ההתנקשות בחייו (נולד ב-ה'תר"ם).

## לוח שנה

### מאפייני לוח השנה
ה'תרצ"ט

[ממוזער|חודש [תמוז בלוח שנה בהוצאת מחלקת התרבות של הוועד הלאומי, לשנת תרצ"ט]]

## אירועים
* ד' בתשרי – נחתם הסכם מינכן: מנהיגי אנגליה, צרפת, גרמניה הנאצית ואיטליה חותמים על הסכם המאפשר לגרמניה לספח את חבל הסודטים שבצ'כוסלובקיה.
* ה' בתשרי – נוויל צ'מברלין, ראש ממשלת בריטניה, חוזר לארצו לאחר שחתם על הסכם מינכן ומכריז כי השיג "שלום בתקופתנו" (Peace for our time).
* ו' בתשרי – גרמניה מספחת את חבל הסודטים.
* כ"ג בתשרי – נוסד בית הספר הימי בחיפה, חלוץ בתי הספר הימיים בארץ ישראל.
* ט"ז בחשוון – פוגרום "ליל הבדולח" ברחבי גרמניה.
* י' בטבת – גרמניה הנאצית אוסרת על יהודים לעבוד עם גרמנים
* י' בשבט – היטלר מכריז בנאום לרגל יום השנה לעלייתו לשלטון כי אם תפרוץ מלחמה ייכחד הגזע היהודי באירופה
* ט"ז בשבט – הגיעה אוניית המעפילים הראשונה "ארטימזה" לחופי הארץ
* י"ח בשבט – בבריטניה נפתחת ועידת השולחן העגול, בניסיון לפתור את הסכסוך היהודי-ערבי
* כ"ח בשבט – ועידת השולחן העגול לפתרון הסכסוך היהודי-ערבי ננעלת ללא תוצאות
* י"א באדר – תחילת שידורי קול ציון הלוחמת, תחנת הרדיו של האצ"ל
* ט"ז באדר – איטליה כובשת את אלבניה
* כ"ח באייר – פרסום הספר הלבן ה-3 ובו הגבלות חמורות על היישוב היהודי בארץ ישראל
* י' בתמוז – בן-ציון מאיר חי עוזיאל נבחר להיות הראשון לציון
* א' באלול – הבריטים קבעו כי עולים "בלתי חוקיים" שיגיעו ארצה ייעצרו לזמן בלתי מוגבל, לצורך זה הוקם ליד עתלית מחנה מעצר למעפילים
* ז' באלול – האונייה "פאריטה" של בית"ר אצ"ל עם 856 נוסעים הגיעה לחוף תל אביב, זו הייתה אחת מאוניות המעפילים האחרונות שהגיעו ערב מלחמת העולם השנייה
* ח' באלול – נחתם הסכם ריבנטרופ–מולוטוב בין גרמניה הנאצית לבין ברית המועצות
* י"ז באלול – מלחמת העולם השנייה – יום פרוץ המלחמה, כאשר גרמניה הנאצית פולשת לפולין

## נולדו
*כ"ו בתשרי – אליעזר חיים בלום, אדמו"ר מקאשוי בעל שיח חיים
*י"א בכסלו – נאוה ארד, חברת הכנסת מטעם המערך ומפלגת העבודה
* ז' בטבת – ברט ברמן, פסנתרן הולנדי-ישראלי
* י"ב בטבת – אריק איינשטיין, זמר ישראלי (נפטר ב-ה'תשע"ד)
* כ"ד בטבת – ג'יימס גולוויי, חלילן אירי המכונה "האיש עם חליל הזהב".
* ט"ז בשבט – שמואל הלפרט, חבר הכנסת מטעם אגודת ישראל ויהדות התורה
* כ"ג בשבט – יעל דיין, חברת הכנסת מטעם העבודה וסגנית ראש עיריית תל אביב-יפו
*א' באדר – אריה סתיו, עורך כתב העת נתיב
* י"ב באדר – אדיר זיק, שדרן רדיו ועיתונאי ישראלי (נפטר ב-ה'תשס"ה)
* ט"ו באייר – עמוס עוז, סופר ישראלי, זוכה פרס ישראל ופרס גתה (נפטר ב-ה'תשע"ט)
* כ"ט באייר – הרב יעקב אריה אלתר, האדמו"ר מגור
* ו' באב – גילה אלמגור, שחקנית ישראלית
* כ"ה באלול – ראובן ריבלין, נשיא, שר וחבר הכנסת, יושב ראש הכנסת ה-16

## נפטרו
* א' בטבת – הרב אהרון הפנר, רבם של הקהילות קוזמין וירוצ'ין ד"ר לתאולוגיה והיסטוריון יהודי גרמני. (נולד ב-ה'תרכ"ה)
*ה' בסיוון – משה יוסף גליקסון, מנהיג ציוני ועורך עיתון הארץ
* ט' בסיוון – הראשון לציון הרב יעקב מאיר (נולד ה'תרט"ז)
* ט' בסיוון – הרב יעקב חיים סופר, מחבר כף החיים (נולד ה'תר"ל)

## לוח שנה

### מאפייני לוח השנה
ה'תרצ"ח

מטעמי שימוש בלשון נקייה, יש נוהגים לכנות שנה זו **תרח"ץ** - כינוי ששומר על הערך הגימטרי של השנה, אך משנה את משמעותה המילולית.

## אירועים
* ה' בכסלו – חמישה חברי גרעין "במעלה" נרצחים על ידי ערבים סמוך לקריית ענבים. לזכרם מוקם שם היישוב מעלה החמישה
* י"ג בטבת – עיתון "הצופה" - עיתון תנועת המזרחי העולמית, החל להופיע כעיתון יומי
* כ"א בטבת – הרב משה אביגדור עמיאל התמנה כרבה הראשי של תל אביב
* י"ד בשבט – חנוכת בית הכנסת כדורי בפורטו - מבנה בית הכנסת הגדול ביותר בחצי האי האיברי
* כ"ב באדר א' - נמל תל אביב נפתח לתנועת נוסעים
* כ"ה באייר – רמת הדר מוקמת, אחד מ-53 יישובי חומה ומגדל
* כ"א בסיוון – עלייה על הקרקע של קיבוץ אלונים
* כ' באב – היישוב בית יהושע עולה על הקרקע במבצע "חומה ומגדל"

## נולדו
* י"ז בטבת – דוד לוי, חבר הכנסת מטעם הליכוד
* כ"ג בטבת – אליעזר ברלנד, מנהיג קהילת שובו בנים, עבריין ישראלי מוכר אשר הורשע בשורת עבירות חמורות.
* כ"ז בטבת – אברהם הרשקו, ביוכימאי ישראלי, חתן פרס נובל לכימיה לשנת ה'תשנ"ד
* כ"ח בטבת – הרב צבי טאו, רב, ומנהיג בזרם החרדי-לאומי
* י' בתמוז – הרב יהושע צוקרמן, רב ומנהיג בציבור הציוני דתי
* כ"ח בשבט – מיכאל בר-זוהר, סופר, היסטוריון וחבר הכנסת מטעם המערך
* י"ג בניסן – רבקה מיכאלי, שחקנית, מנחת טלוויזיה, בדרנית, זמרת וקומיקאית ישראלית
* כ' בניסן – יהואש הירשברג, מלחין ישראלי
* ט"ו בתמוז – משה ספדיה, אדריכל ישראלי-קנדי
* ב' באלול – אליוט גולד, שחקן קולנוע אמריקאי
* ה' באלול – אלן דרשוביץ, משפטן אמריקאי נודע

## נפטרו
*י"ז בשבט – יוחנן יוסף מזרחי ממייסדי שכונת בית ישראל החדשה והמוכתר הספרדי של השכונה. מחללי מאורעות תרצ"ו
* כ"ב בטבת – יצחק פוירינג מנהיג ציוני מגרמניה (נולד ב-ה'תר"ן)
* ט' באייר – אלתר אשר אברהם אבא דרוּיאָנוֹב, סופר, עורך, מתרגם ועיתונאי עברי, ופעיל ציוני
* י"ב בתמוז – "השומר על הסוס", אלכסנדר זייד, על גבעות שיך אבריק בעמק יזרעאל

## לוח שנה

### מאפייני לוח השנה